Limbažos

**PASKAIDROJUMA RAKSTS**

**Limbažu novada pašvaldības 2020.gada 30. jūnija saistošajiem noteikumiem Nr. 17**

**„Grozījumi Limbažu novada pašvaldības 2012. gada 24. maija saistošajos noteikumos Nr. 17 „Par ielu tirdzniecību un tirgus statusa piešķiršanas kārtību Limbažu novadā”**

|  |  |
| --- | --- |
| **Paskaidrojuma**  **raksta sadaļas** | **Norādāmā informācija** |
| 1. Projekta nepieciešamības pamatojums | 2020.gada 1.jūlijā stājas spēkā Administratīvās atbildības likums, kas nosaka, ka naudas soda apmēru izsaka naudas soda vienībās, kur viena vienība ir 5 (pieci) euro, savukārt minimālais naudas sods fiziskajām un juridiskajām personām ir divas naudas soda vienības.  Vienlaikus ar Administratīvās atbildības likumu 2020.gada 1.jūliju stāsies spēkā grozījumi Patērētāju tiesību aizsardzības likumā, kas tiks papildināts ar jaunu IX nodaļu “Administratīvie pārkāpumi patērētāju tiesību aizsardzības, tirdzniecības un pakalpojumu sniegšanas jomā un kompetence administratīvo pārkāpumu procesā”, kas noteiks administratīvās atbildības apmēru personām, kas pārkāpj ar tirdzniecību saistītās jomas, kā tirdzniecība neatļautās vietās. |
| 2. Īss projekta satura izklāsts | Saistošajos noteikumos nepieciešams veikt grozījumus 18. punktā, norādot atsauci uz Patērētāju tiesību aizsardzības likumu, kas no 2020.gada 1.jūlija paredzēs administratīvās atbildības apmēru personām, kas pārkāpj tirdzniecības noteikumus. Aizstājams termins - administratīvā pārkāpuma protokols ar administratīvā pārkāpuma lēmumu. |
| 3. Informācija par plānoto projekta ietekmi uz pašvaldības budžetu | Saistošo noteikumu īstenošanas rezultātā finansiālā ietekme uz pašvaldības budžetu nav. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošo noteikumu īstenošanai netiek prognozēta tieša ietekme uz uzņēmējdarbības vidi novada pašvaldības teritorijā. |
| 5. Informācija par administratīvajām procedūrām | Saistošie noteikumi neietekmēs administratīvās procedūras. |
| 6. Informācija par konsultācijām ar privātpersonām | Nav attiecināms. |

Limbažu novada pašvaldības

Domes priekšsēdētājs D. Zemmers